युभेन्टसमाथि मिलानको प्रभावशाली जित
एसी मिलानले इटालीको सिरी एमा आइतबार युभेन्टसमाथि ३–० को प्रभावशाली जित निकालेको छ । हारले युभेन्टसको अर्को सिजन युरोपेली च्याम्पियन्स लिग खेल्ने सम्भावनामा धक्का पुगेको छ ।
मिलान — एसी मिलानले इटालीको सिरी एमा आइतबार युभेन्टसमाथि ३–० को प्रभावशाली जित निकालेको छ । हारले युभेन्टसको अर्को सिजन युरोपेली च्याम्पियन्स लिग खेल्ने सम्भावनामा धक्का पुगेको छ ।मिलानका लागि ब्राहिम डियाज, एन्टे रेबिच र फिकायो टोमोरोले गोल गरे । यससँगै टिम अंक तालिकाको तेस्रो स्थानमा उक्लिन सफल रह्यो । मिलानको ३५ खेलबाट ७२ अंक भएको छ ।नेपोली समान खेलबाट ७० अंकमा छ । युभेन्टस भने ६९ अंकसाथ पाँचौं स्थानमा रह्यो ।